મુંબઈઃ સલમાન ખાનનો શો ‘બિગ બોસ-12’ 16 સપ્ટેમ્બરથી શરુ થઈ રહ્યો છે. શોના ફેન્સ એ જાણવા ઉત્સુક હોય છે કે આ વખતે શોના મેકર્સે શું ફેરફાર કર્યા છે. આ દરમિયાન ‘બિગ બોસ-12’ના ઘરની અમુક ઈનસાઈડ તસવીરો અને વીડિયો સામે આવ્યા છે. વાસ્તવમાં ટ્વિટર પર ધ ખબરી નામના એક ટ્વિટર હેન્ડલ પરથી ઘરની અંદરની તસવીરો અને વીડિયોઝ શેર કરવામાં આવ્યા છે. જેમાં ઘરનું લિવિંગ એરિયા અને બેડ જોઈ શકાય છે. આ વખતે શોની થીમ બીચ (સમુદ્રી કિનારા) પર આધારિત છે જેના લીધે મેકર્સે ઘરને તે પ્રકારે ડિઝાઈન કરાવ્યું છે.